OpenLLM-France/wikimedia huggingface dataset:
# Sukaldaritza liburua/Errezetak/Txokolate tarta

TXOKOLATE TARTA
MAHAIKIDEAK: 8

## OSAGAIAK

* Bizkotxo arina: 8 lagunentzat
* Bizkotxoa bustitzeko jarabea: 300 ml.
* Txokolate trufa krema: 500 g.
* Txokolate bainua: 300 g.
* Txokolate fideoa edo txirbila: 200 g.

## PRESTAKETAK

* Bizkotxo arina beroan moldetik atera, eta burdin sarean utzi hozten.
* Bizkotxoaren moldeari buelta emanez, jarri horren gainean bizkotxo hotza, alde leuna edo lisoa gorantz duelarik.
* Zerrako labaina erabiliz, bizkotxoari itzulia emanez eta kontu handiarekin ( mozketa horrela egin behar dugu, bestela ez dugu zuzen moztuko) erdibitu egingo dugu.
* Gorde alde leuna, tartaren txapela izateko eta jarri beste xafla moldearen gainean.
* Koilara edo brotxa baten laguntzaz busti bizkotxoa jarabearekin.
* Horren gainean zabaldu trufa krema eta gozogintzako espatularekin hobeto leundu eta zabaldu.
* Busti bigarren xafla ere almibarrarekin, eta txapel moduan estali tarta, alde leuna gorantz utzita eta ahalik eta zuzenen geratzeko, labeko erretilu batekin zapaldu.
* Geratzen zaigun trufa kremarekin eta gozogintzako espatularen laguntzaz, tarta kanpotik estali, kapa fin bat emanez.
* Hozkailuan sartu eta ongi hoztu.
* Behin hozkailutik aterata, tarta burdin sarearen gainean jarri eta gainetik txokolate bainu epela bota. Sarea mugituz tarta gainetik ongi estaliko dugu, eta alboetara erortzen utzi.
* Txokolate txirbila edo fideo eskukadak tartaren alboen kontra eginez, trufa kreman eta estalkian itsatsita geratuko dira, zirkunferentzia osoa estaliz.

## AHOLKUAK

* Bizkotxoa jarabez ongi bustitzea funtsezkoa da tarta hau goxoa geratzeko, baina gehiegi bustiz gero, txapela jartzean bizkotxoa puskatzeko arriskua egon liteke. Beraz, txapela jartzeko bizkotxo xafla busti, erdia jarri aurretik eta busti berriro gainetik pittin bat.
* Tarta hauek mugitzeko gozogintzako 2 espatula luzeak erabiltzea komeni da, paraleloan, tartaren azpian sartuta.
* Edertzeko aukera eta modu desberdinak erabil litezke. Esne-gainarekin, txokolate estalkiarekin, kokoarekin, txokolate fideo edo txirbilarekin....
# Sukaldaritza liburua/Errezetak/Txokolate trufa

TXOKOLATE TRUFAK
MAHAIKIDEAK: 30 trufa inguru.

## OSAGAIAK

* Txokolate estalki beltza: 250 g.
* Esne gaina: 150 ml.
* Eztia: 40 g.
* Gurina: 65 g.
* Rona, brandya, cointreau edo besteren bat: Zurrusta motz bat.
* Kakao hautsa: Bukaeran estaltzeko.

## PRESTAKETA

* Txokolatea maria bainuan urtu.
* Esne gaina eztiarekin egosi.
* Esne gaina eta txokolatea elkartu eta hagatxoarekin eragin 35ºC-40ºC hartu bitarte.
* Gurina karratuetan gehitu eta nahasten jarraitu.
* Azkenik elkartu likorea.
* Dena ongi bateratua dugunean, erretilu zabal batera atera eta hozten utzi.
* Koilara baten eta eskuen laguntzaz bola txikiak egin.
* Amaitzeko, kakao hautsekin edo txokolate pinportekin estali.

## AHOLKUA

* Gogoratu maria bainuko urak ez duela inoiz irakin behar.
# Sukaldaritza liburua/Errezetak/Txokolate trufa bonboiak

TXOKOLATE TRUFA BONBOIAK

## OSAGAIAK

* Txokolate estalki beltza: 250 g.
* Esne gaina: 150 ml.
* Eztia: 40 g.
* Gurina: 65 g.
* Rona, brandya, cointreau edo besteren bat: Zurrusta txiki 1.
* Kakao-hautsa.

## PRESTAKETA

* Txokolatea maria bainuan urtu.
* Esne gaina eztiarekin egosi.
* Esne gaina eta txokolatea elkartu eta hagatxoarekin eragin 35ºC-40ºC hartu bitarte.
* Gurina karratuetan gehitu eta nahasten jarraitu.
* Azkenik elkartu likorea.
* Dena guztiz bateratu ondoren hozten utziko dugu.
* Hoztu ondoren eskuekin bonboi forma emango diogu.
* Trufa bonboiak kakao-hautsarekin estaliko dugu.

## AHOLKUA

* Gogoratu maria bainuko urak ez duela inoiz irakin behar.
* Epelean eta likido dagoelarik, tarta estalki moduan erabili dezakegu.
# Sukaldaritza liburua/Errezetak/Txokolate zuriaren moussea

TXOKOLATE ZURIAREN MOUSSEA
MAHAIKIDEAK: 6-8.

## OSAGAIAK

* Txokolate estalki zuria: 300 g.
* Arrautza: 2.
* Gorringoa: 1.
* Zuringoa: 1.
* Esne gaina: 300 ml.
* Glas azukrea: 10 g.

## PRESTAKETA

* Txokolatea pertz batean maria bainuan urtu.
* Katilu desberdinetan arrautzak, gorringoak eta zuringoak harrotu.
* Esne gaina berriz azukrearekin harrotu.
* Lehenik txokolatea zuringoarekin eta hagatxoaren laguntzaz elkartu ondoren gorringoarekin eta jarraian, azukrea, eta azkenik esne gainarekin.
* Ontzietan banatu eta hozkailuan sartu.
* Txokolate txirbila gainean jarriz, aurkez daitezke.

## AHOLKUAK

* Gogoratu maria bainuko urak ez duela inoiz irakin behar.
* Gorringoak eta zuringoak harrotzeko maria bainua erabil dezakegu. Ontziak bertan sartuta lehenago eta hobeto harrotzen da.
* Osagai desberdinen nahasketa, poliki eta kontu handiarekin egin behar da, aurretik harrotutakoa jaits ez dadin.
# Sukaldaritza liburua/Errezetak/Txokolate muselina

TXOKOLATE MUSELINA
MAHAIKIDEAK: 5

## OSAGAIAK

* Txokolate estalki beltza: 150 g.
* Gurina: 20 g.
* Arrautza: 3.
* Azukrea: 50 g.
* Zuringoa: 3.
* Azukrea 10.
* Hurra: 100 g. zati larrietan.
* Gurina eta azukre hautsa uztaiak estaltzeko.

## PRESTAKETA

* 8 zentimetroko uztai batzuk gurin eta azukre hautsarekin estali.
* Gozogintzako pertz batean txokolatea eta gurina jarri, eta maria bainuan urtu.
* Beste pertz baten, arrautzak eta azukrea irabiatu bere bolumena hirukoiztu arte.
* Hirugarren pertz batean berriz, zuringoak eta azukrea irabiatu, guztiz altxatu arte.
* Nahastu txokolatearekin lehenik arrautza harrotua, eta ondoren, zuringoa.
* Kontu handiarekin eman pauso hau, inoiz ez irabiatu eta helburua harrotutako osagaiak ahalik eta gutxien jaistea izango da.
* Bete uztaiak, jarri gainetik hurrak, eta sartu labera.
* Egosi 15 minutu inguru, uztaia kendu eta beroa zerbitzatu.

## AHOLKUAK

* Osagaiak bateratzeko garaian garrantzizkoa da inoiz ez irabiatzea baizik eta nahastea.
* Ez da coulant bat, bizkotxo moduko hau hezea atera behar da, baina ez likidoa.
* Txokolatearen ordez, bestelako zapore motak ematea izango dugu muselinari.
# Sukaldaritza liburua/Errezetak/Txokolatezko boilur tarta

Errezeta-liburuaren parte. Txokolatezko boilur tarta

## Osagaiak

Bizkotxorako :
* 4 arrautz gorringo
* 4 arrautz zuringo
* 6 koilarakada azukre
* 4 koilarakada iringurina
Txokolate mousserako:
* 400 cl esne gain
* 250 g txokolate beltz
* 100 g azukre
* 50 g gurin

## Pausoak

1. Lehenik, bizkotxoa egiteko, labea berotzen jarri, 180 gradutan. Bi ontzi hartu; batean, arrautza gorringoak jarri, eta bestean, zuringoak.
2. Gorringoetan, lau koilarakada azukre gehitu, eta bost minutuz etengabe irabiatu, eskuz edo makinaren laguntzaz.
3. Ondoren, arrautza zuringoak harrotzen hasiko gara. Horretarako, indartsu eta etengabe irabiatu, eta, gogortzen hastean, bi koilarada azukre gehitu, eta segi eragiten.
4. Erabat gogorra dagoenean, zuringo horiek gorringoetara gehitu, poliki-poliki. Koilara handi baten laguntzaz, bi osagai horiek poliki-poliki nahastu; ondoren, lau koilarakada irin gehitu, banan-banan; ahalik eta polikien, dena nahastu, harrotasuna erabat gal ez dezan.
5. Bizkotxorako, labeko molde laukiluze bat hartu, eta gurinarekin ongi igurtzi, gero itsats ez dadin.
6. Ondoren, irin pixka bat gehitu, eta soberakina ongi kendu. Bizkotxo masa hara bota.
7. Labean sartu 25 bat minutuz. Gero, labetik atera, eta hozten utzi.
8. Txokolatezko moussa prestatzeko, esne gainaren kantitate erdia erabiliko dugu lehenik. Lapiko batera isuri, eta sutan irakiten jarri.
9. Bitartean, txokolate beltza, azukre kantitate erdia eta gurina katilu batean jarri, estali, eta mikrouhin labean minutu batez berotu. Adi, ez berotu denbora gehiagoz, erre egingo zaizue eta!
10. Esne gainak irakiten duenean, katilu horretara gehitu, eta, dena ongi nahastuz, boilur masa lortuko dugu. Hozten utzi, baina hozkailuan sartu gabe, sei bat orduz gutxi gorabehera.
11. Jarraian, erretilu bat hartu, eta oraindik erabili gabe dugun esne gaina bota, eta ongi irabiatu azukrearekin. Gehitu hoztua dugun boilurraren masa erdia. Guztia ongi nahastu.
12. Bizkotxoa erditik moztu, eta egin berria dugun moussearekin bete; ondoren, gaineko estalkian ere moussea zabaldu, eta, azkenik, horren gainean lehen gorde dugun boilur masaren erdia gainetik ipini dena ongi estaliz.

## Erreferentziak

* ↑ https://www.berria.eus/paperekoa/2122/045/001/2016-03-05/txokolatezko_boilur_tarta.htm
# Sukaldaritza liburua/Errezetak/Txerri iberiar Sekretoa parrilan Gernikako piperrekin

TXERRI IBERIAR SEKRETOA PARRILLAN GERNIKAKO PIPERREKIN
MAHAIKIDEAK: 4

## OSAGAIAK

* Iberiar txerri Sekretoa: 100 g. ko 8 xerra.
* Gatza.
* Oliba olio birjina.
* Maldon gatza.
* Gernikako piper frijituak

## PRESTAKETAK

* Haragia hozkailutik garaiz atera, epel dadin.
* Erretilu batean pitin bat gatzatu.
* Parrila piztu eta ikatza gori gori jarri.
* Haragia gatzarekin ondu ondoren, jarri parrilako hagatxo beroetan.
* Bi aldetatik denbora gutxian erre.
* Platerean jarri eta maldon gatz pitin bat gehitu gainetik.
* Gernikako piper frijituak hornigai moduan jarri.

## AHOLKUAK

* Zartagin batean ere presta genezake plater hau, kasu horretan bertan itsatsitako zukua berreskuratu eta saltsa bat egiteko aukera izango dugu.
# Sukaldaritza liburua/Errezetak/Txerri iberiarraren presa carpaccioa.jpg

HARAGI CARPACCIOA
MAHAIKIDEAK: 8

## OSAGAIAK

* Azpizun haragi trontzoa: 400 g.
* Oliba olio birjina: 50 ml.
* Tomate ozpin olioa: 25 g.
* Gatza.
* Ondutako Idiazabal gazta: 150 g. xafla finetan.

## PRESTAKETAK

* Txerriki haragia ondo garbitu, koipeak eta nerbioak kenduz.
* Haragi zatia film-arekin bildu estu, eta sartu izozkailura pare bat orduz.
* Denbora hori pasatutakoan, bertatik atera, kendu plastikoa eta xerratzeko aizto edo gailu elektrikoarekin xerra finak egin.
* Plater baten azpian zabaldu olio hari bat eta horren gainean, haragi xerrak.
* Haragia epela dagoenean, gehitu gainetik, limoiarekin egindako tomate ozpin olioa pitin bat.
* Amaitzeko, arraspagailuarekin Idiazabal lerro finak zabaldu gainetik jarri.

## AHOLKUAK

* Normalean, zizka-mizka moduan jateko erabiltzen da.
* Gaur egun, haragiaren erdian entsalada berde edo belar usaintsu batzuk jartzea ohikoa da.
* Limoiaren ordez edozein fruitu azido tropikalek bestelako freskotasun bat ematen dio.
* Haragia horren gordina jateko erreparoak badituzu, gehitu limoi zukua pare bat ordu lehenago eta hozkailuan eduki, limoiak haragia marinatu dezan.
# Sukaldaritza liburua/Errezetak/Txerrikume errea

TXERRIKUME ERREA
MAHAIKIDEAK: 8.

## OSAGAIAK

* Txerrikumea: 5 kg. erditik zabaldua baina erdibitu gabe.
* Txerri gantza: 100 g.
* Oliba olio birjina: 50 ml.
* Gatza.
* Ura: 500 ml.
* Ardo zuria: 200ml.

## PRESTAKETA

* Txerrikumea gazitu eta txerri gantzarekin estali.
* Labeko erretilu batean ura eta ardoa ipiniko dugu, honen gainean lurrezko 2 kazola eta gainean txerrikumea, azala beherantz duelarik.
* Labean sartuko dugu 160Cº-tan 30 minutuz.
* Ordu erdia pasatutakoan, eta kontu handiarekin buelta emango diogu.
* Ondoren berriro labera sartu eta beste 30 minutuz edukiko dugu.
* Ordubetean erre ondoren, azpiko saldarekin eta oliba olioarekin busti txerrikumea. Labea 210Cº igo eta beste 30 minutuz erre. Txerrikumearen azala gorritu bitarte.
* Bukaerako momentu batean, txerrikumearen zati batuk, belarriak, hankak eta isatsa, gehiegi egiten ari bada paper herdoilgaitzarekin estali.
* Txerrikumea kontu handiarekin bertatik atera eta erretilua desglasatu egingo dugu saltsa bat lortuz.

## AHOLKUAK

* Amaiera bitarte txerrikumeak heze egon behar du beraz, saiatu erretiluaren azpialdean beti likidoa egon dadin, beharko balu gehitu.
* Uraren ordez, ardo zuria, garagardoa, sagardoa edo beste edari lurrintsuren bat erabiltzea badugu.
* Patata purea, sagar purea, barrengorri salteatuak, onddo erregosiak, onddoak plantxan izan litezke lagungarri bikainak.
# Sukaldaritza liburua/Errezetak/Txibi frijituak

TXIPIROI EDO TXIBI FRIJITUAK
MAHAIKIDEAK: 4

## OSAGAIAK

* Txibiak edo txipiroia: Garbituak azala kendu gabe eta uztaietan: 600 g.
* Irina edo ogi birrindua: Txipiroiak estaltzeko.
* Oliba edo ekilore olioa: Frijitzeko.
* Baratxuria: 4 .

## PRESTAKETA

* Txipiroiak gatzatu eta irinetan edo ogi birrinduan pasa.
* Baratxuriak azal eta guzi eskuekin kolpatu eta zartagin zabal batean oliotan jarri.
* Sua piztu eta utzi baratxuria su erdian bertan.
* Olioa ondo berotutakoan atera baratxuriak, sua bizitu eta sartu txipiroiak.
* Frijitu denbora laburrean kolorea hartu arte.
* Paper xurgatzailea duen ontzi batera atera.

## AHOLKUAK

* Txipiroiak edo txibiak zenbat eta handiagoak izan orduan eta uztai finagoak moztuko ditugu.
* Txipiroiak frijitzean ez dugu inoiz batera asko egingo olioaren tenperatura asko gutxitu ez dadin.
# Sukaldaritza liburua/Errezetak/Txerri masail erregosiak

TXERRI MASAIL ERREGOSIAK
MAHAIKIDEAK: 4

## OSAGAIAK

* Txerri masailak: 20 masail
* Gatza.
* Oliba olio birjina: 50 ml.
* Tipula: 1 dadotan.
* Porrua: 1 dadotan.
* Azenarioa :1 dadotan.
* Ardo zuria: 100 ml.

## PRESTAKETA

* Txerri masailak gatzarekin ondu eta kazola batean olio gutxirekin su bizian kolorea eman.
* Haragia kazolatik erretiratu eta bertan barazkiak su eztian kozinatu, horiek ere kolorea hartu arte.
* Soberan duen koipea kendu, arkumea eta ardo zuria gehitu: Tapa bat jarri su baxuan erregosi.
* Masailak su baxuan 30minutu inguru erregosi haragia bigundu arte.

## AHOLKUAK

* Hornigai moduan barazki mota desberdinak erabili daitezke.
* Ilar egosiak,barrengorri salteatuak, Patata gorritua ,Patata frijituak , patata purea edo sagar purea hornigai bikainak izan daitezke.
* Saltsa irabiatzea ere badago.
# Sukaldaritza liburua/Errezetak/Txerri masailak fruta brotxetarekin

TXERRI MASAILAK LABEAN FRUTA BROTXETA ETA PATATA GORRITUEKIN
MAHAIKIDEAK: 4

## OSAGAIAK

* Txerri masailarentzat
* Txerri masailak: 8.
* Oliba olioa: Zurrusta 1.
* Sagardoa: 300 ml.
* Gatza:
* Piperbeltza
* Erromeroa: Zotz 1.
* Fruta brotxeta plantxan: 4.
* Patata gorrituak: 8.

## PRESTAKETA

* Txerri masailak ur hotzetan garbitu eta lehortu ondoren pertz batean erromero hosto batzurekin jarri ondoren, sagardoz estaliko ditugu. Hozkailuan bi ordu beratzen utzi.
* 2 orduak pasatutakoan labeko erretilu batean masailak zabaldu, ondoren piper hautsa, gatza oliba olioa erromero hostoak eta sagardoaren erdiarekin onduko dugu.
* 220ºC tara 20 minutuz erre ondoren buelta eman eta berriro sagardoarekin bustiko dugu. Bertan edukiko dugu masailak ondo eginda izan arte.
* Masailak eginak ditugunean erretiratu eta labeko ontzian itsatsitakoarekin zuku lodi saltsa egingo dugu.
* Plater karratu batean bi masail erdian jarri, ondoren albo batean patatak eta beste alboan fruta hagatxoa jarriko dugu.
* Dotoretzeko erromero zotza eta perrexil xehatua erabiliko ditugu.

## AHOLKUAK

* Kontu eduki masaila gehiegi lehortu gabe.
* Labean egindako piper gorri batzuk ere oso ondo hornituko lukete masaila.
# Sukaldaritza liburua/Errezetak/Txerri masailak saltsan

Errezeta-liburuaren parte.

## Osagaiak

4 LAGUNENTZAT
* Kilo bat txerri masail
* Porru bat
* 2 tipula
* 2 azenario
* 4 baratxuri ale
* Piper beltz ale batzuk
* 3/4 litro ardo beltz
* Basokada bat Oporto
* Oliba olio a
* Gatza

## Pausoak

1 Lapiko handi bat su bizian berotzen jarri. Ondoren, txerri masailak bertan jarri, eta oliba olio zorrotada bat bota, baita gatz pitin bat ere.
2 Su bizian mantendu lau minutuz alde batetik, eta gorritzean, bestetik beste lau minutuz.
3 Bitartean, ditugun barazkiak (porruak, tipula , azenario a, eta baratxuri aleak) garbitu, zuritu eta pusketetan moztu.
4 Masailak ondo gorrituta daudenean, barazki guztiak lapikora gehitu, sua moteldu, eta 15 minutuz erregosi.
5 Basokada bat Oporto gehitu, eta ardo beltza ere bai. Horrekin batera, piper beltz aleak gehitu, eta sua bizitu. Ardo ak duen alkohol soberakina guztiz lurruntzeko, gutxi gorabehera hogei bat minutuz irakiten eduki. Lapikoko salda kantitatea erdira murriztu arte.
6 Ura gehitu lapikora, txerri masailak erabat estali arte. Ondoren, ordubete inguru irakiten eduki —masailaren samurtasunaren arabera denbora gehixeago edo gutxixeago izan daiteke—.
7 Masailak lapikotik erretilu batera atera. Gero, lapikoan dagoena txinoaren laguntzaz pasatu, eta gatzez nola dagoen dastatu. Salda fina gelditu bada, denbora gehixeagoz irakiten mantendu.
8 Txerri masailak xerretan moztu behar ditugu. Horretarako, komenigarria da hotzak egotea, bestela ezingo ditugu ondo moztu. Ondoren, saltsa dugun lapikora gehitu, eta irakin azkar bat eman. Prest daukagu, beraz, jaki goxoa plateretan zerbitzatzeko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/6
# Sukaldaritza liburua/Errezetak/Txerri saiheski errea

TXERRI SAIHESKIA LABEAN
MAHAIKIDEAK: 4.

## OSAGAIAK

* Txerri saiheskia: 1,5 kg.
* Oliba olio birjina: 20 ml.
* Gatza.
* Limoi zukua: 1.
* Ardo zuria : 50 ml.
* Ura: 100 ml. Labean dagoen bitartean gehiago beharko balu, gehitu.
* Baratxuria: 2 xehatu eta oliba oliotan nahasiak.
* Perrexila: Sorta txiki bat xehatua.
* Ziapea: 20 g.
* Ozpina: Zurrusta motz 1.

## PRESTAKETA

* Labea 200ºC-tan piztu.
* Saiheskia gazitu eta olioz margotu.
* Labeko erretilu batean jarri eta gainetik limoi zukua, ardo zuria eta ura gehitu. Labean 20 minutuz eduki. Ez utzi lehortzen eta ura beharko balu, gehitu.
* Buelta eman eta berriro labera sartu, beste 20 minutu inguru. Azken minutuetan gehitu baratxuri xehatua.
* Labetik atera, posible bagenu, koipea kendu, ez salda.
* Bukatzeko, zartagin batean txerri saiheskiaren salda jarri, horri mostaza, ozpina eta perrexil xehatua gehituko dizkiogu. Dena ondo bateratu ondoren, saiheskiak estali.

## AHOLKUAK

* Patata purea, sagar purea, barrengorri salteatuak, onddo erregosiak, onddoak plantxan izan litezke lagungarri bikainak.
* Kontu izan erretilua gehiegi lehortu ez dadin.
# Sukaldaritza liburua/Errezetak/Txerri solomo betea

TXERRI SOLOMO BETEA
MAHAIKIDEAK: 4

## OSAGAIAK

* Oliba olio birjina: 75 ml.
* Tipula: 1 lerro erditan.
* Azenarioa: 1 lerro erditan.
* Pipermorro gorria: 1/2 lerro erditan.
* Piper berde italiarra: 1 lerro erditan.
* Belarri landu perretxikoa: 100 g. lerro erditan.
* Gatza.
* Piperbeltza.
* Txerri solomoa: 600 g.-ko 2 trontzo.
* Hirugiharra: 200 g. xerra finetan.
* Ardo zuria: 150 ml.
* Salda iluna: 400 ml.
* Arto irin findua: 15 g.

## PRESTAKETAK

* Jarri zartagin zabal bat, erdian olioa duela, sutan.
* Zartagina bero dagoenean, gehitu barazki eta perretxikoak. Erregosi 5 minutu inguru, barazkia ongi bigundu arte; amaieran gatzarekin ondu.
* Solomo zatia puntazorrotzarekin garbitu ( soberako koipeak eta nerbioak ) pitin bat. Ondoren, aizto zorrotz bat erabiliz, xerra luze bat egin, haragia barrurantz moztuz, zentimetro 1 edo 2 cm.-ko lodiera duena. Ahalik eta xerra luzeena egin. Ondoren xerra luze hauetako bakoitza, zabalean, erditik moztu.
* Horrela ba, 15 cm. zabalera eta 15 cm. ( xerraren loditasunaren baitan ) luzera inguru duten 4 xerra lortuko ditugu. Xerra hauek erretilu batean zabaldu.
* Gatz eta piperbeltzarekin ondu ondoren, hirugihar geruza batekin estali txerri solomoa eta honen gainean, barazki eta perretxikoak zabaldu.
* Kiribildu zilindro moduko bat osatuz.
* Lotu listariarekin.
* Gatz eta piperbeltzarekin ondu ondoren, labeko erretilu batean jarri. Olioarekin igurtzi eta ardo zuriarekin busti ondoren, 200ºC-tan labera sartu 15 minutuz.
* Denbora hori pasatutakoan, erretilua labetik atera eta haragi zatia gorde. Haragi saldarekin berriz, erretilua busti eta itsatsita dagoen zukua berreskuratu.
* Zuku hau iragazi eta berriro irakiten jarri, ondoren uretan disolbatutako arto irin finduarekin saltsa dentsitatea eman.
* Amaitzeko, haragi zatiari hariak kendu, eta 2 edo 3 zentimetrotako xerretan moztuta edo bere horretan , saltsarekin gainetik busti.

## AHOLKUAK

* Betegai moduan, arrautza gogortu osoa erabiltzea klasikoa da, polita geratzen bada ere oso lehorra nire iritziz.
* Patata purea, sagar purea, barrengorri salteatuak, onddo erregosiak, onddoak plantxan izan litezke lagungarri bikainak.
* Haragia moztu aurretik, epeltzen utzi.
# Sukaldaritza liburua/Errezetak/Txerri masailak labean erreak

TXERRI MASAILA LABEAN
MAHAIKIDEAK: 4

## OSAGAIAK

* Txerri masaila: 8 .
* Gatza.
* Piperbeltza.
* Oliba olio birjina: 75 ml.
* Sagardoa: 200 ml.
* Tipula: 1 dadotan.
* Azenarioa: 1 dadotan.
* Porrua: 1 dadotan.
* Ardo beltza: 100 ml
* Haragi salda iluna: 300ml

## PRESTAKETAK

* Txerri masaila ongi garbitu.
* Gatz eta piperbeltzarekin ondu.
* Labeko erretilu batean jarri, eta oliba olioarekin igurtzi.
* Piztu labea 200ºC-tan.
* Sartu haragia bertara, eta egin 30 minutuz
* Atera labetik, buelta eman, busti likidoekin eta inguratu haragi zatiak barazkiarekin.
* Sartu berriz labera, eta eduki bertan beste 30 minutu.
* Erretilua labetik atera, eta haragia erretiratu.
* Barazkia kazola batean jarri, eta busti haragi saldarekin, egosi 10 minutuz, irabiatu eta iragazki txinotik pasa. Irakiten jarri eta ondu.
* Bateratu saltsa hau masailekin, irakin eta ondu.

## AHOLKUAK

* Patata purea, sagar purea, barrengorri salteatuak, onddo erregosiak, onddoak, barazkiak... plantxan izan litezke hornigai bikainak.
# Sukaldaritza liburua/Errezetak/Aza olioak

AZA OLIOAK
MAHAIKIDEAK: 4

## OSAGAIAK

* Aza: 1, garbitu, bihotza kendu eta lerrotan.
* Oliba olioa: 150 ml.
* Baratxuria: 5 xerratu.
* Aza salda: 100 ml.
* Gatza.

## PRESTAKETA

* Azaren kanpo aldeko hosto zahar eta itsusiak kendu eta egoki daudenak uretan garbitu.
* Tipula ganibeta erabiliz, azaren burua lau zatitan moztu eta zurtoin gogorra kendu.
* Zati bakoitza berriro uretan garbitu eta lerro zabaletan edo chiffonade eran moztu.
* Marmita erdi batean ur gatzatu ugari irakiten jarri.
* Ur irakin honetara aza poliki poliki gehitu eta 18 minutuz egosi eta iragazi salda pitin bat gorde.
* Kazola zabal batean baratxuria olioarekin sutan jarri.
* Baratxuriak gorritzen hasitakoan, aza egosia gehitu.
* Su baxuan 10 minutuz salda pittin batekin goxatzen eduki eta amaieran gatzatu.

## AHOLKUAK

* Aza egosterakoan, poliki poliki gehitu, urak irakinaldia gal ez dezan, modu honetan kolorea hobeto gordeko du.
* Egosteko denbora luzatzen badugu, usain eta koloreak asko aldatuko zaizkio.
* Euskal Herrian Gabonetan jateko ohitura izan da aza olioa.
* Babarrunen hornigai moduan ere erabiltzen da.
# Sukaldaritza liburua/Errezetak/Azalore arrautzaztatua

AZALORE ARRAUTZAZTATUA
HORNIGAIA

## OSAGAIAK

* Aza lore egosia: 1 sailetan.
* Gatza.
* Irina eta arrautza: Arrautzaztatu ahal izateko adina.
* Ekilore olioa edo oliba olioa: 400 ml.

## PRESTAKETA

* Muturzorrotza erabiliz garbitu azalorea kanpoaldetik, ondoren moztu sail txikietan.
* Garbitu ur hotzean.
* Ura irakiten hasitakoan, gehitu azalorea eta 16-18 minutuz egosi.
* Puntazorrotza ziztatuz biguna dagoenean ikusi, horrela dagoenean (kontuan hartu gero frijitu egingo dugula) bertatik atera bitsadera baten laguntzaz.
* Ur hotzetan barazkiaren irakinaldia moztu.
* Irinarekin lehenik eta arrautza irabiatuarekin ondoren estali azal orea eta olio berotan frijitu.
* Paper xurgatzailea duen erretilu batera atera.
maionesarekin

## AHOLKUAK

* Kontu handia izan gehiegi egosi gabe, azalorea erraz desegiten baita.
* Kazolatik erretiratzeko garaian, bitsadera erabili eta inoiz ez irauli.
* Alioli edo maionesarekin zerbitza daiteke.
* Beste barazki plateren hornigai moduan erabil daiteke.
# Sukaldaritza liburua/Errezetak/Aza purea

AZA PUREA

## OSAGAIAK

* Gatza.
* Aza: 1 garbitua, bihotzik gabe eta lerrotan .
* Patata: 2 zuritu eta dadotan.
* Oliba olio birjina: 100 ml.
* Baratxuria: 3 xerratu.

## PRESTAKETA

* Azaren kanpoko hosto itsusiak kendu.
* Moztu aza lau zatitan eta bihotz gogorrak kendu.
* Ur hotzetan garbitu eta juliana finetan moztu.
* Jarri kazola bat urarekin sutan, gehitu patatak eta irakiten hasitakoan aza.
* Egosi 20 minutuz. Iragazi eta gorde salda.
* Olio erre bat egin baratxuriarekin eta gehitu.
* Pasa dena irabiagailutik eta ondu.
* Gorde dugun saldarekin nahi dugun dentsitatea bilatu.

## AHOLKUAK

* Behin hoztu ondoren maria bainuan berotzea komeni da.
* Ogi txigortu edo frijitu batzuk erabil litezke edertzeko eta hornigai moduan.
* Barazki berdeak ura irakiten dagoenean gehitu behar ditugu beti; patata, berriz, ur hotzarekin hobeto.